Zgodovino spoznavamo v prostoru in času

Zgodovinsko dogajanje poteka v določenem času in na določenem prostoru.

Zato moramo pri proučevanju preteklosti pri vsakem zgodovinskem dogodku ugotoviti, kdaj, kje in zakaj se je zgodil.

Zaradi večje preglednosti delimo zgodovino glede na čas na več obdobij:

1. Prazgodovina (od začetka razvoja v človeka (2 milijona let nazaj do) do izuma pisave (okoli 5.000 let nazaj = 3.000 let pred našim štetjem (pr. n. št.))
2. Stari vek (od izuma pisave do konca Zahodnorimskega imperija (leta 476)
3. Srednji vek (od 476 do odkritja pomorske poti v Ameriko (Kolumb, leta 1492)
4. Novi vek (od 1492 do 1918 (konec 1. svetovne vojne))
5. Sodobna zgodovina (od 1918 do danes ?)

Zgodovino glede na kraj dogajanja delimo na:

1. Krajevna zgodovina (npr. zgodovina Ptuja)
2. Narodna zgodovina (npr. zgodovina Slovencev)
3. Svetovna zgodovina (ko govorimo o zgodovini vsega sveta)

Spoznavanje lokalne zgodovine

Ko spoznavamo zgodovino domačega kraja, zbiramo podatke o dogodkih v kronološkem (časovnem) zaporedju.

Spoznavamo preteklost na sledečih področjih:

* politika,
* gospodarstvo,
* kultura,
* odnosi med ljudmi,
* kulturno-zgodovinske znamenitosti,
* pomembni posamezniki.